CONCERT ESCOLAR AMB SPANISH BRASS LUUR METALLS
Sin fecha

Dimarts que ve, 14 d’abril, 316 alumnes i 18 professors de Primària de l’Eliana participaran en una proposta de didàctica musical amb l’espectacle ‘Brass, Brass, Brass’ de Spanish Brass Luur Metalls en l’Auditori Municipal.

Spanish Brass Luur Metalls – amb Carlos Benetó Grau i Juanjo Serna Salvador a les trompetes; Manuel Pérez Ortega a la trompa; Indalecio Bonet Manrique al trombó i Sergio Finca Quirós a la tuba – és un dels quintets de metall més dinàmics i consolidats del panorama musical internacional. Amb el seu nou espectacle familiar “Brass, Brass, Brass” vol donar a conèixer al públic més jove la sonoritat dels metalls.

Aquesta activitat pedagògica, que es duu a terme amb la col·laboració de la Regidoria d’Educació, ajudarà als més xicotets a conèixer la riquesa tímbrica i expressiva d’aquesta família brass, endinsant-se en el món de la música de cambra, a través de les adaptacions per a quintet de metalls d’obres de grans compositors com Stravinsky, Bach, Strauss o Mozart i de melodies familiars a cau d’orella com les composicions de Nino Rota.

Per a aquest projecte concret, el grup ha comptat amb l’ajuda en la coreografia de Mª Carmen Griñán, Salut Blasco i Toni Jodar i amb Marc Trullàs en la il·luminació. Inmaculada Palop ha sigut l’encarregada de realitzar la guia didàctica amb la qual alumnes i professorat treballaran en l’aula.

Els “brass quintet” o quintets de metall com Spanish Brass Luur Metalls, no es coneixien com a conjunt camerístic amb anterioritat al segle XIX; per aquesta raó, per a escoltar obres anteriors a aquesta època interpretades per metalls, aquestes han de ser adaptades, tal com ocorre en el concert didàctic que els xiquets i xiquetes de l’Eliana podran gaudir. Aquest és el repertori de cançons:

Así habló Zarathroustra, Richard Strauss (arranjaments C. Benetó)

The Sidewinder, Lee Morgan (arr. J. Santandreu)

Aria de las Variaciones Goldberg, J. S. Bach (arr. C. Benetó)

La Fogaraccia, Nino Rota (arr. C. Benetó)

España, Emanuel Chabrier (arr. A. Frackenpohl)

Nana, Manuel de Falla (arr. C. Benetó)

Seguidillas, Tomás Bretón (arr. C. Benetó)

Marche Royal, Igor Stravinski (arr. C. Benetó)

Fuga en Fa Menor, J. S. Bach (arr. Thierry Caens)

Clapping Music, Steve Reich (arr. Carlos Benetó)

Improvisación Tuba, Sergio Finca

Pentabrass, Ramón Cardo

Tritsch –Tratsch Polka, Johann Strauss (arr. A. Ligotti)

Canon Mozart, W. A. Mozart (arr. C. Benetó)

De Cai, Pascual Piqueras

Lumpy Gravy, Frank Zappa (arr. C. Benetó)

Just a Closer Walk, Traditional (arr. D. Gillis)